# Jesús Guzmán Gareta

* Aquest article tracta sobre l'actor. Si cerqueu el ciclista, vegeu «Jesús Guzmán Delgado».
Jesús Guzmán Gareta (castellà: Jesús Guzmán) (Madrid, 15 de juny de 1926 - Madrid, 16 d'octubre de 2023) va ser un actor de cinema, teatre i televisió. És conegut sobretot pel personatge del carter Braulio de la sèrie de televisió Crónicas de un pueblo.

## Biografia

Fill de l'actor Rafael Guzmán i de l'actriu sevillana Aurora Gareta, va néixer a Madrid durant una gira de la companyia dels seus pares, tot i que va passar la seva infància a Barcelona on debutà com a actor de teatre als nou anys, a l'obra Pasión y muerte de Jesús.
Va treballar amb nombroses companyies importants i intèrprets com Guadalupe Muñoz Sampedro, Rafael López Somoza, Irene López Heredia, primer en Espanya i després a diversos països llatinoamericans. A Puerto Rico on debutà per primera vegada davant una càmera de televisió. De tornada a Espanya compaginà el seu treball al teatre amb papers de cinema.
Es va casar al 1951 amb l'actriu Elena García Gil, amb la que va tenir quatre filles: Elena, María Jesús, María Teresa, i Mercedes.
Les seves aparicions al cinema estan marcades per papers de repartiment, de registre còmic quasi sempre, i també per la seva intervenció en alguns spaguetti westers de l'època, com ara Per qualche dollaro in più, El bo, el lleig i el dolent i Ocaso de un pistolero.
La seva màxima popularitat li arribà al 1972, quan interpretà el paper del carter Braulio, a la sèrie de TVE Crónicas de un pueblo, dirigida per Antonio Mercero. La seva trajectòria posterior se centrà sobretot en televisió i teatre, creant la seva pròpia companyia: Compañía de comedias cómicas Jesús Guzmán, amb la que va fer gires per tota la península durant 14 temporades, i amb alguna incursió al gènere de la revista.

## Filmografia (selecció)
### Cinema

* Manolo, guardia urbano (1956)
* Usted puede ser un asesino (1961)
* Siempre es domingo (1961)
* Atraco a las tres (1962)
* La familia y uno más (1965)
* Ocaso de un pistolero (1965)
* Per qualche dollaro in più (1965)
* El bo, el lleig i el dolent (1966)
* Los guardiamarinas (1967)
* Los chicos del Preu (1967)
* No desearás la mujer de tu prójimo (1968)
* Don Erre que erre (1970)
* Nada menos que todo un hombre (1972)
* Lo verde empieza en los Pirineos (1973)
* Maestros (2000)
* El gran Vázquez (2010)
* Los del túnel (2016)
* Amalia en el otoño (2020)

### Televisió

* La familia Colón, 1 episodi (1967)
* Crónicas de un pueblo, 89 episodis (1971-1974)
* Un, dos tres... responda otra vez, 1 episodi (1982)
* Anillos de oro, 5 episodis (1983)
* Turno de oficio, 1 episodi (1986)
* La huella del crimen, 1 episodi (1991)
* Farmacia de guardia, 7 episodis (1992-1995)
* Los ladrones van a la oficina, 1 episodi (1994)
* ¡Ay, Señor, Señor!, 1 episodi (1995)
* Colegio mayor, 2 episodis (1996)
* Hostal Royal Manzanares, 3 episodis (1996)
* La casa de los líos, 1 episodi (1998)
* Médico de familia, 1 episodi (1999)
* Manos a la obra, 2 apisodis (1999, 2001)
* El comisario, 1 episodi (2005)
* Cuéntame cómo pasó, 1 episodi (2006)
* Aída??, 1 episodi (2007)
* La hora de José Mota, 2 episodis (2009)
* ¡Qué tiempo tan feliz!, 1 episodi (2011)

## Premis i distincions

* Medalla de plata de l'Orde del mèrit postal (1972)
* Menció especial compartida del Festival de cinema d'Ourense, per la pel·lícula Maestros (2000)
* Premi Calabuch del Festival internacional de cinema de comèdia de Peníscola (2008)
* Medalla d'or del teatre, de l'Associació d'amics dels teatres d'Espanya (2012)

## Referències

* ↑ «El pueblo que tuvo 34 millones de vecinos» (en espanyol europeu), 31-10-2016. [Consulta: 14 maig 2021].
* 1 2 Aisge. «Jesús Guzmán cumple 90 años» (en castellà). Arxivat de l'original el 2021-05-17. [Consulta: 17 maig 2021].
* ↑ 20minutos. «El actor Jesús Guzmán, el cartero de 'Crónicas de un pueblo', cumple 90 años» (en castellà), 15-06-2016. [Consulta: 14 maig 2021].
* ↑ kferriz. «Jesús Guzmán “Yo, como actor, he tenido como costumbre ser disciplinado, y haciendo lo que tenía que hacer”» (en espanyol europeu), 16-03-2019. [Consulta: 17 maig 2021].
* ↑ «BOE.es - BOE-A-1972-40222 Resolución por la que se otorga la Medalla de Plata de la Orden del Mérito Postal a don Jesús Guzmán Gareta.» (en castellà). [Consulta: 17 maig 2021].
* ↑ «Vieiros: Galiza Hoxe - Moito público no Festival de Cinema de Ourense» (en gallec). [Consulta: 17 maig 2021].
* ↑ «"Yo serví al rey de Inglaterra" gana el premio a la mejor película en el Festival de Peñíscola» (en castellà). [Consulta: 17 maig 2021].
* ↑ «El actor Jesús Guzmán yArcos, medalla de oro de Amite en Albacete» (en castellà), 13-09-2012. [Consulta: 17 maig 2021].

## Bibliografia

* Salas Martos, Bartolomé. El cine español: algo más que secundarios: (más allá de la ficción) (en castellà). Valladolid: Fancy DL, 2005, p. 447. ISBN 8495455404.
* Aguilar, Carlos. Las estrellas de nuestro cine: 500 biofilmografías de intérpretes españoles (en castellà). Madrid: Alianza, cop., 1996, p. 269. ISBN 8420694738.